
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL LIETUVOS RESPUBLIKOS ENERGETIKOS MINISTRO 2009 M. LAPKRIČIO 
26 D. ĮSAKYMO NR. 1-229 „DĖL PASTATO ŠILDYMO IR KARŠTO VANDENS SISTEMOS PRIEŽIŪROS TVARKOS APRAŠO PATVIRTINIMO“ PAKEITIMO

2020 m. gegužės 21 d. Nr. 1-129
Vilnius


. P a k e i č i u Pastato šildymo ir karšto vandens sistemos priežiūros tvarkos aprašą, patvirtintą Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl pastato šildymo ir karšto vandens sistemos priežiūros tvarkos aprašo patvirtinimo“:
. Pakeičiu 11 punktą ir jį išdėstau taip:
„. Pastatų šildymo ir karšto vandens sistemos priežiūros (eksploatavimo) konkretūs darbai nustatomi daugiabučių namų šildymo ir karšto vandens sistemos priežiūros (eksploatavimo) dokumentuose (šio Aprašo 3 skyrius). Šiuos dokumentus rengia pastato savininkas ar Bendrojo naudojimo objektų valdytojas arba jų pavedimu Prižiūrėtojas ir teikia tvirtinti daugiabučio namo savininkų susirinkimui Lietuvos Respublikos civilinio kodekso 4.85 straipsnio nustatyta tvarka.“
. Pakeičiu 13.1 papunktį ir jį išdėstau taip:
„. bendras pastato šildymo ir karšto vandens sistemos aprašymas, atsižvelgiant į teisės aktus, pagal kurių reikalavimus pastato šildymo ir karšto vandens sistema buvo suprojektuota ir sumontuota. Šiame aprašyme taip pat pateikiama informacija apie tikslą, kuriam pasiekti buvo suprojektuota pastato šildymo ir karšto vandens sistema.“
. Pakeičiu 21 punktą ir jį išdėstau taip:
„. Daugiabučio namo Bendrojo naudojimo objektų valdytojas turi pateikti butų ir kitų patalpų savininkams pretendentų į Prižiūrėtojus, turinčius Valstybinės energetikos reguliavimo tarybos energetikos įrenginių eksploatavimui išduotą galiojantį atestatą, pasiūlymus (t. y. sąlygas ir jų teikiamų paslaugų kainą). Sprendimą dėl Prižiūrėtojo pasirinkimo priima butų ir kitų patalpų savininkai teisės aktų nustatyta tvarka.”
. Pakeičiu 24 punktą ir jį išdėstau taip:
„. Šio Aprašo 18 ir 20 punktuose išvardintų pastatų šildymo ir karšto vandens sistemos priežiūrą (eksploatavimą) gali atlikti tik turintis Valstybinės energetikos reguliavimo tarybos išduotą galiojantį atestatą, suteikiantį teisę atlikti šilumos vartojimo įrenginių eksploatavimo veiklą, asmuo.“
. Pakeičiu 251 punktą ir jį išdėstau taip:
„. Prižiūrėtojas pagal faktinį šilumos energijos suvartojimą pastate kiekvieną mėnesį nustatyto santykinius šilumos pastatui šildymui, cirkuliacijai ir karštam vandeniui ruošti sunaudojimo rodiklius, vadovaudamasis Valstybinės energetikos reguliavimo tarybos tvirtinama skaičiavimo metodika, analizuoja gautus duomenis, ir pagal poreikį, bet ne rečiau kaip kartą per ketvirtį, teikia juos pastato savininkui arba Bendrojo naudojimo objektų valdytojui, pagal kompetenciją kartą per metus rengia pasiūlymus dėl efektyvaus šilumos vartojimo ir šilumos energijos taupymo priemonių įgyvendinimo.“
. Pakeičiu 262 punktą ir jį išdėstau taip:
„. Daugiabučio namo šildymo ir karšto vandens sistemų periodinius patikrinimus dėl jų atitikties nustatytiems reikalavimams ne rečiau kaip kartą per ketverius metus atlieka Valstybinė energetikos reguliavimo taryba.“ 
. Pakeičiu 263 punktą ir jį išdėstau taip:
„. Valstybinė energetikos reguliavimo taryba, nustačiusi, kad pastato šildymo ir karšto vandens sistemų prižiūrėtojo (eksploatuotojo) veikla neatitinka Lietuvos Respublikos šilumos ūkio įstatymo reikalavimų, vadovaudamasi Valstybinės energetikos reguliavimo tarybos nutarimu patvirtintomis Sankcijų skyrimo taisyklėmis, gali skirti jam sankciją“.
. Pakeičiu 1 priedo 38 punktą ir jį išdėstau taip:
„Daugiabučių namų šildymo ir karšto vandens sistemų patikrinimų atitikties deklaracijomis ir atliekant šių sistemų patikrinimus vietoje taisyklės, patvirtintos Valstybinės energetikos reguliavimo tarybos 2019 m. gruodžio 13 d. nutarimu Nr. O3E-857 „Dėl Daugiabučių namų šildymo ir karšto vandens sistemų patikrinimų atitikties deklaracijomis ir atliekant šių sistemų patikrinimus vietoje taisyklių patvirtinimo.“
. Pakeičiu po 3 priedo 17 lentele esančią pastraipą ir ją išdėstau taip:

„Konkrečias šildymo ir karšto vandens sistemos eksploatavimo, vadovaujantis šioje lentelėje nurodytu darbų sąrašu ir darbų atlikimo periodiškumu, minimalias apimtis bei šildymo ir karšto vandens sistemos eksploatavimo maksimalius tarifus nustato savivaldybės taryba teisės aktuose (šio Aprašo 1 priedo 3 ir 23 punktai) nustatyta tvarka. Šilumos punktų kartu su šildymo ir karšto vandens sistemomis eksploatavimo sąnaudos, įskaitant remonto darbams reikalingas medžiagas, atsargines dalis ir įrengimus, kurios nėra įskaičiuotos į šilumos ir karšto vandens sistemos eksploatavimo tarifą, apmoka daugiabučio namo butų ir kitų patalpų savininkai proporcingai jų daliai bendroje dalinėje nuosavybėje.“
. Pakeičiu 3 priedo 18 lentelės 3 punktą ir jį išdėstau taip:
„3.	Šilumos punkto veikimo parametrų kontrolė (į šildymo sistemą tiekiamo ir iš jos grąžinamo šilumnešio temperatūros kontrolė ir į patalpas tiekiamo karšto vandens ir recirkuliacinio vandens temperatūrų kontrolė), į šildymo sistemą tiekiamo ir grąžinamo iš jos šilumnešio parametrų atitikimo pastatui patvirtintam temperatūros grafikui kontrolė, jų korekcija esant nuokrypiams, jeigu nėra nuotolinio stebėjimo ir valdymo sistemos	1 kartą per savaitę jeigu nėra nuotolinio stebėjimo ir valdymo sistemos arba 	1 kartą per mėnesį – jei yra nuotolinio stebėjimo ir valdymo sistema	(Esant temperatūrų nukrypimams, numatytiems  Elektrinių ir elektros tinklų eksploatavimo taisyklėse ir Šilumos tiekimo tinklų ir šilumos punktų įrengimo taisyklėse – nedelsiant)“


. Pakeičiu 3 priedo 18 lentelės 27 punktą ir jį išdėstau taip:
„27.	Lituotų karšto vandens šilumokaičių praplovimas cheminiu būdu, o surenkamų – cheminiu arba mechaniniu, nustatytu periodiškumu	Pagal gamintojo rekomendacijas arba prižiūrėtojo vidaus darbo tvarką, bet ne rečiau kaip 1 kartą per dvejus metus“


. Papildau 3 priedo 18 lentelę nauju 271 punktu:
„271.	Šildymo ir karšto vandens šilumokaičio sandarumo bandymas	1 kartą per mėnesį“


. Papildau 3 priedo 18 lentelę nauju 272 punktu:
„272.	Pastato vidaus šildymo sistemų, įskaitant žemų parametrų šilumos tinklus tarp šilumos punkto ir pastato, hidraulinis bandymas prieš šildymo sezono pradžią, pasitelkus šilumos tiekėjo ar Tarybos atstovą 	1 kartą per metus“


. Pakeičiu 3 priedo 18 lentelės 31 punktą ir jį išdėstau taip:
„31.	Nuotėkio iš atvirai paklotų ar tarp karšto vandens sistema susijusių pastatų po žeme arba sienose, perdangose bei pogrindiniuose kanaluose esančių karšto vandens vamzdžių lokalizavimas (statybinės konstrukcijos išardymas, srieginių jungčių suveržimas, apkabų uždėjimas, įtrūkimų suvirinimas ar iki 0,4 metrų ilgio vamzdžių pakeitimas) be atstatomųjų statybinės konstrukcijos ir apdailos darbų	Pagal poreikį“


. Pakeičiu 3 priedo 18 lentelės 42 punktą ir jį išdėstau taip:
„42.	Nuotėkio iš atvirai paklotų ar tarp karšto vandens sistema susijusių pastatų po žeme arba sienose, perdangose bei pogrindiniuose kanaluose esančių šildymo vamzdžių lokalizavimas (statybinės konstrukcijos išardymas, srieginių jungčių suveržimas, apkabų uždėjimas, įtrūkimų suvirinimas ar iki 0,4 metrų ilgio vamzdžių pakeitimas) be atstatomųjų statybinės konstrukcijos ir apdailos darbų	Pagal poreikį“


. Pakeičiu po 3 priedo 18 lentele esančią pastraipą ir ją išdėstau taip:
„Konkrečias šildymo ir karšto vandens sistemos priežiūros, vadovaujantis šioje lentelėje nurodytu darbų sąrašu ir darbų atlikimo periodiškumu, minimalias apimtis bei šildymo ir karšto vandens sistemos priežiūros maksimalius tarifus nustato savivaldybės taryba teisės aktuose (šio Aprašo 1 priedo 3 ir 23 punktai) nustatyta tvarka. Šildymo ir karšto vandens sistemos priežiūros sąnaudos, įskaitant remonto darbams reikalingas medžiagas, atsargines dalis ir įrengimus, kurios nėra įskaičiuotos į šilumos ir karšto vandens sistemos priežiūros tarifą, apmoka daugiabučio namo butų ir kitų patalpų savininkai proporcingai jų daliai bendroje dalinėje nuosavybėje.“
. N u s t a t a u, kad šis įsakymas įsigalioja 2020 m. liepos 1 d.



Energetikos ministras							Žygimantas Vaičiūnas

